2011R0926 — LV — 01.01.2013 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS ĪSTENOŠANAS REGULA (ES) Nr. 926/2011

(2011. gada 12. septembris)

attiecībā uz Padomes Lēmumu 2009/470/EK par Eiropas Savienības finansiālo atbalstu ES references laboratorijām dzīvnieku barības, pārtikas un dzīvnieku veselības nozarē







EIROPAS KOMISIJA, ņemot vērā Līgumu par Eiropas Savienības darbību, ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā ( 1 ) un jo īpaši tā 31. panta 2. punktu, tā kā: (1) Lēmumā 2009/470/EK noteiktas procedūras, ar ko reglamentē ES finansiālo ieguldījumu attiecībā uz kontroles pasākumiem veterinārijas jomā. Saskaņā ar šo lēmumu Eiropas Savienības pienākums ir palīdzēt uzlabot veterināro pārbaužu efektivitāti, piešķirot finansiālu atbalstu ES sadarbībai un ES references laboratorijām. Tajā paredzēts, ka Eiropas Savienības atbalstu var saņemt jebkura ES sadarbība vai ES references laboratorija, kas par tādām izraudzītas saskaņā ar Eiropas Savienības tiesību aktiem veterinārijas jomā un kas pilda pienākumus un ievēro prasības, kuras noteiktas minētajos aktos. (2) Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem ( 2 ), noteikti vispārējie ES references laboratoriju uzdevumi, pienākumi un prasības pārtikas, dzīvnieku barības un veselības jomā, kā arī attiecībā uz dzīviem dzīvniekiem. Minētās regulas VII pielikuma I daļā ir norādītas ES references laboratorijas dzīvnieku barības un pārtikas jomā, bet II daļā – ES references laboratorijas dzīvnieku veselības jomā un attiecībā uz dzīviem dzīvniekiem. (3) Komisijas 2006. gada 28. novembra Regulā (EK) Nr. 1754/2006, ar ko nosaka sīki izstrādātus noteikumus par Kopienas finansiālā atbalsta piešķiršanu Kopienas references laboratorijām dzīvnieku barības, pārtikas un dzīvnieku veselības nozarē ( 3 ), paredzēti sīki izstrādāti noteikumi par Eiropas Savienības finansiālā atbalsta piešķiršanu ES references laboratoriju darbībai, kā noteikts Lēmuma 2009/470/EK 31. pantā un Regulas (EK) Nr. 882/2004 32. pantā, un semināru organizēšanai. (4) Saskaņā ar Regulu (EK) Nr. 1754/2006 Komisijas un atsevišķu ES references laboratoriju attiecības tiek paredzētas partnerattiecību nolīgumos. Partnerattiecību nolīgumu termiņš ir pieci gadi, un tam tiek pievienota daudzgadu darba programma. (5) ES references laboratorijas norādītas Regulas (EK) Nr. 882/2004 VII pielikumā. Dažām no tām norādīts Kopīgais pētniecības centrs. Tā kā tas ir Komisijas ģenerāldirektorāts, šo regulu nepiemēro. Noteikumi, kuri regulē ES finansiālo atbalstu Kopīgajam pētniecības centram, ir noteikti ikgadējās administratīvās vienošanās dokumentā. (6) Konkrētu ES references laboratoriju darbības ikgadējo ES finansiālā atbalsta līmeni nosaka katru gadu, pamatojoties uz ikgadējiem finansēšanas lēmumiem attiecībā uz dzīvnieku barības un pārtikas nekaitīgumu, kā arī dzīvnieku veselību un dzīviem dzīvniekiem. (7) Iekšējās revīzijas dienests (IAS) 2008. gadā veica revīziju par dotāciju pārvaldību pārtikas nekaitīguma, dzīvnieku veselības un labturības un augu veselības jomā. IAS secināja, ka jāvienkāršo sīki izstrādātie noteikumi par Eiropas Savienības finansiālā atbalsta piešķiršanu ES references laboratorijām dzīvnieku barības, pārtikas un dzīvnieku veselības nozarē. Lai vienkāršotu šos noteikumus, IAS ieteica Komisijai turpināt ikgadējo finansēšanas lēmumu pieņemšanu katru gadu, bet nepieprasīt partnerattiecību nolīgumus starp Komisiju un katru konkrēto ES references laboratoriju. (8) ES references laboratorijām regulāri jāorganizē sanāksmes un apmācību pasākumi. Tādēļ sanāksmes un apmācību pasākumi jāiekļauj šīs regulas attaisnojamo izdevumu sarakstā. (9) Finanšu kontroles nolūkā piemēro Padomes 2005. gada 21. jūnija Regulas (EK) Nr. 1290/2005 par kopējās lauksaimniecības politikas finansēšanu ( 4 ) 9., 36. un 37. pantu. (10) Tā kā Regulā (EK) Nr. 1754/2006 jāveic vairāki grozījumi, skaidrības nolūkā minētā regula jāatceļ un jāaizstāj ar šo regulu, ņemot vērā Regulu (EK) Nr. 882/2004. (11) Šo regulu piemēro visām ES references laboratorijām, kuru partnerattiecību pamatnolīgumu termiņš beidzas 2011. gadā, un ES references laboratorijām, kuru partnerattiecību pamatnolīgumi tiek pārtraukti, savstarpēji vienojoties. Regulu (EK) Nr. 1754/2006 turpina piemērot tām ES references laboratorijām, kuru partnerattiecību pamatnolīgumi netiek pārtraukti. (12) Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, tā kā: IR PIEŅĒMUSI ŠO REGULU.







I NODAĻA

VISPĀRĪGI NOTEIKUMI

1. pants

Priekšmets

Šajā regulā ir paredzēti noteikumi, lai īstenotu Regulu (EK) Nr. 882/2004 un Lēmumu 2009/470/EK attiecībā uz vienošanos par ES finansiālā atbalsta piešķiršanu, kas ir noteikta Regulas (EK) Nr. 882/2004 32. panta 7. punktā un Lēmuma 2009/470/EK 31. panta 1. punktā, to ES references laboratoriju (“laboratorijas”) darbībai, kuras nav Kopīgais pētniecības centrs, tostarp semināru organizēšanai, un nosacījumi šā atbalsta piešķiršanai.

Šo regulu piemēro visām ES references laboratorijām, kuru partnerattiecību pamatnolīgumu termiņš beidzas 2011. gadā, un ES references laboratorijām, kuru partnerattiecību pamatnolīgumi tiek pārtraukti, savstarpēji vienojoties. Regulu (EK) Nr. 1754/2006 turpina piemērot tām ES references laboratorijām, kuru partnerattiecību pamatnolīgumi netiek pārtraukti.

2. pants

Darba programma un plānotais budžets

1. Laboratorijas līdz katra “n” kalendārā gada 1. septembrim:

a) sadarbībā ar Komisijas dienestiem nosaka “n + 1” kalendārajā gadā plānoto ES darbību, tostarp semināru organizēšanu, (“darba programma”);

b) iesniedz Komisijai: i) darba programmu; ii) plānoto budžetu sadalījumā pa darbībām, kuras iekļautas darba programmas izdevumos (“plānotais budžets”).

2. Laboratorijas iesniedz plānoto budžetu elektroniskā formātā saskaņā ar I a) un I b) pielikumu.

3. pants

Valūtas kurss

Attiecībā uz plānotajiem budžetiem, kuru valūta nav euro, Komisija piemēro pirmo “n” gada septembrī fiksēto valūtas kursu, kas publicēts Eiropas Savienības Oficiālā Vēstneša C sērijā.

4. pants

Apstiprinājums

Komisija pieņem ikgadējo finansēšanas lēmumu (“ikgadējais finansēšanas lēmums”), kurā tiek apstiprinātas darba programmas un visu laboratoriju attiecīgie budžeti.

Par jebkuru darba programmas grozījumu ar Komisiju panāk iepriekšēju rakstisku vienošanos.

5. pants

Iepriekšējs finansējums

Kad Komisija ir pieņēmusi ikgadējo finansēšanas lēmumu, laboratorijas var pieprasīt iepriekšēju finansējumu apmērā līdz 70 % no kopējā darba programmas atbalsta.

▼M1

6. pants

Atbalsta maksājums

Laboratorijām darba programmu ES finansiālā atbalsta atlikušo summu izmaksā tad, kad iesniegti 11. panta 1. punktā minētais finanšu pārskats un tehniskais ziņojums un kad Komisija šos ziņojumus apstiprinājusi.

▼B

7. pants

Apstiprinoši dokumenti

1. Finanšu kontroles nolūkā laboratorijas reģistrē darba programmas izdevumus savā izmaksu uzskaites sistēmā un glabā visus oriģinālos dokumentus vai apstiprinātās kopijas septiņus gadus.

2. Laboratorijas glabā visus oriģinālos apstiprinošos dokumentus vai apstiprinošo dokumentu apstiprinātās kopijas, kuras attiecas uz darba programmu, kas saņem ES finansiālo atbalstu.

3. Apstiprinošos dokumentus, ar kuriem apliecina visus atmaksāšanas pieteikumā minētos izdevumus, nosūta Komisijai pēc pieprasījuma.

8. pants

Pārbaudes

Finanšu kontroles nolūkā piemēro Regulas (EK) Nr. 1290/2005 9., 36. un 37. pantu.







▼M1

II NODAĻA

LABORATORIJU DARBĪBA

9. pants

Definīcijas

▼B

Laboratoriju darbība tiek definēta kā uzdevumi, kuri izriet no Regulas (EK) Nr. 882/2004 32. pantā noteiktajiem pienākumiem.

▼M1

Seminārs ir ikgadēja tikšanās, kura paredzēta informācijas apmaiņai un koordinācijai un uz kuru laboratorijas uzaicina visas valsts references laboratorijas.

▼M1

10. pants

Attaisnotie izdevumi

1. Laboratoriju darba programmas attaisnotie izdevumi ir ar šādām pozīcijām saistīti izdevumi:

a) laboratorijas darbību nodrošinošais personāls;

b) apakšlīgumi;

c) pamatiekārtas;

d) izlietojamie materiāli;

e) paraugu nosūtīšana salīdzinošai testēšanai;

f) komandējumi;

g) semināri, uz kuriem ir uzaicināts vismaz viens dalībnieks no katras dalībvalsts;

h) apmācību pasākumi;

i) sanāksmes;

j) pieskaitāmās izmaksas.

2. Šā panta 1. punktā minētos izdevumus uzskata par attaisnotiem izdevumiem, ja ir ievēroti attiecīgajā ikgadējā finansēšanas lēmumā izklāstītie ierobežojumi un II un IV pielikumā paredzētie atbilstības noteikumi.

3. Lai bez ikgadējā finansēšanas lēmumā paredzēto kopējo attaisnoto izmaksu pārsniegšanas vienā no 1. punktā minētajām pozīcijām palielinātu budžetu vairāk nekā par 10 %, laboratorijas Komisijai iesniedz rakstisku pieprasījumu tās sākotnējā apstiprinājuma saņemšanai.

11. pants

Ziņojumu iesniegšana par laboratoriju darba programmu

1. Laboratorijas ne vēlāk kā “n + 2” kalendārā gada 31. martā Komisijai iesniedz šādus ziņojumus:

a) saskaņā ar III a) un III b) pielikumu izstrādātu finanšu pārskatu par darba programmas īstenošanu iepriekšējā kalendārā gadā (papīra un elektroniskā versijā);

b) darbības tehnisko ziņojumu, kuru apstiprinājis laboratorijas tehniskais direktors.

2. Komisija Savienības finansiālo atbalstu var samazināt, ja darbības programma līdz tā kalendārā gada 31. decembrim, kuram tā ir apstiprināta, nav pilnīgi izpildīta vai ir izpildīta neapmierinoši.

▼B

12. pants

Valūtas kurss maksājumiem, kuru valūta nav euro

Attiecībā uz iesniegtajiem atlikušo summu maksājumu pieprasījumiem, kuru valūta nav euro, Komisija piemēro pirmo “n” gada martā fiksēto valūtas kursu, kas publicēts Eiropas Savienības Oficiālā Vēstneša C sērijā.

▼M1 —————

▼B







IV NODAĻA

NOBEIGUMA NOTEIKUMI

18. pants

Atcelšana

Ar šo atceļ Regulu (EK) Nr. 1754/2006.

Atsauces uz Regulu (EK) Nr. 1754/2006 uzskata par atsaucēm uz šo regulu.

19. pants

Stāšanās spēkā un piemērošana

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

To piemēro ES finansiālajam atbalstam, kuru piešķir laboratorijām, sākot no 2012. gada.

Šī regula uzliek saistības kopumā un ir tieši piemērojama visās dalībvalstīs.

▼M1









I a) PIELIKUMS

(skatīt 2. panta 2. punktu)

Plānotā budžeta sadalījums pa darbībām, izteikts euro:







Personāla izmaksas Apakšlīgumi Pamatiekārtas Izlietojamie materiāli Paraugu nosūtīšana salīdzinošai testēšanai Komandējumi Semināri Apmācību pasākumi Sanāksmes 1. darbība 2. darbība 3. darbība N darbība Kopā









I b) PIELIKUMS

(skatīt 2. panta 2. punktu)

Plānotais laboratorijas izdevumu budžets Eiropas Savienības darbībām attiecīgā budžeta kalendārajā gadā

ES references laboratorijas nosaukums un adrese:

Bankas konts, uz kuru jāpārskaita Savienības finansiālais atbalsts:

SVARĪGI: visas izmaksas jānorāda euro.

1. PERSONĀLS







Kategorija (1) Statuss (2) Bruto mēnešalga (3) Darba programmai veltītais laiks (dienu skaits) (4) Kopējās attaisnotās izmaksas KOPĀ: (1) Jānorāda par katru projektā iesaistīto personu: vecākais zinātnieks, jaunākais zinātnieks, tehniķis u. c. (2) Ierēdnis, līgumdarbinieks utt. – attiecībā uz līgumdarbiniekiem jānorāda līguma sākuma un beigu datums. (3) Faktiskā bruto mēnešalga (neizmantot algu skalas), tostarp sociālie un citi maksājumi, kuri norādīti algas izziņā. (4) Aprēķināt, par pamatu izmantojot 220 darbdienas gadā (20 darbdienas mēnesī).

Procentos no kopējā laboratorijas budžeta: … %

2. APAKŠLĪGUMI







Apraksts Izmaksas bez PVN PVN Kopējās izmaksas KOPĀ:

Procentos no kopējā laboratorijas budžeta: … %

3. PAMATIEKĀRTAS







Apraksts Izmaksas bez PVN PVN Kopējās izmaksas / kopējā vērtība Iegādes vai noīrēšanas datums Piegādes datums Nolietojuma periods (36 vai 60 mēneši) Darba programmai izmantotie % Nolietojums gadā 2.1. Attiecīgajā periodā iegādājamais aprīkojums 2.2. Pirms attiecīgā perioda iegādātais aprīkojums KOPĀ:

Procentos no kopējā laboratorijas budžeta: … %

4. IZLIETOJAMIE MATERIĀLI







Apraksts pa veidiem (1) Izmaksas bez PVN PVN Kopējās izmaksas KOPĀ: (1) Piemēri: reaģenti, testēšanā izmantotie dzīvnieki, sīkais laboratorijas inventārs u. tml.

Procentos no kopējā laboratorijas budžeta: … %

5. PARAUGU NOSŪTĪŠANA SALĪDZINOŠAI TESTĒŠANAI







Apraksts Piegādātājs Izmaksas bez PVN PVN Kopējās izmaksas KOPĀ:

Procentos no kopējā laboratorijas budžeta: … %

6. KOMANDĒJUMI







Apraksts Ceļa izdevumi Izdevumi par viesnīcu Dienas nauda Kopā KOPĀ:

Procentos no kopējā laboratorijas budžeta: … %

7. SEMINĀRI







Izmaksas Dalībnieku ceļa izdevumi: Izdevumi par viesnīcu: Dalībnieku dienas nauda: KOPĀ:

Procentos no kopējā laboratorijas budžeta: … %

8. APMĀCĪBU PASĀKUMI







Izmaksas Dalībnieku ceļa izdevumi: Izdevumi par viesnīcu: Dalībnieku dienas nauda: KOPĀ:

Procentos no kopējā laboratorijas budžeta: … %

9. SANĀKSMES







Apraksts Ceļa izdevumi Izdevumi par viesnīcu Dienas nauda Kopā KOPĀ:

Procentos no kopējā laboratorijas budžeta: … %

10. PIESKAITĀMĀS IZMAKSAS UN KOPĒJIE IZDEVUMI PAR DARBĪBĀM







Starpsumma par tabulās no 1. līdz 9. punktam norādītajām pozīcijām Pieskaitāmās izmaksas: 7 % no starpsummas KOPĒJIE IZDEVUMI:









II PIELIKUMS

Atbilstības noteikumi, kurus piemēro izdevumiem, kas saistīti ar personālu, apakšlīgumiem, pamatiekārtām, izlietojamiem materiāliem, paraugu nosūtīšanu salīdzinošai testēšanai, komandējumiem, semināriem, apmācību pasākumiem, sanāksmēm un pieskaitāmām izmaksām

(skatīt 10. panta 2. punktu)

1. Personāls

Personāla izmaksas (neatkarīgi no personāla statusa) nedrīkst pārsniegt faktiskās algas izmaksas (atalgojums, alga, sociālie maksājumi un pensionēšanās izmaksas) personālam, kurš pilnībā vai daļēji ir nodarbināts tieši darba programmas īstenošanā.

Visu darba laiku, ko personāls nostrādājis darba programmā, dokumentē un apstiprina, par pamatu izmantojot 220 darbdienas gadā (20 darbdienas mēnesī). Ieceltais projekta vadītājs vai pienācīgi pilnvarots laboratorijas personāla vecākais darbinieks dokumentēšanu un apstiprināšanu veic vismaz reizi mēnesī.

2. Apakšlīgumi

Atmaksāšanas pamatā ir faktiski radušās izmaksas.

3. Pamatiekārtas

Iegādātais, nomātais vai īrētais aprīkojums ir tiešās izmaksas, tātad attaisnojamas pozīcijas. Atmaksājamā summa par nomātu vai īrētu aprīkojumu nedrīkst pārsniegt summu, par kuru šādu aprīkojumu varētu nopirkt. Atmaksājamās izmaksas aprēķina šādi:

A = periods mēnešos, kurā aprīkojumu izmanto darba programmai, no piegādes datuma,

B = nolietojuma periods 60 mēneši (36 mēneši attiecībā uz datoriekārtām, kas maksā mazāk nekā EUR 25 000),

C = aprīkojuma iegādes izmaksas,

D = aprīkojuma izmantojums darba programmā, procentos.

Pamatiekārtām, kuru izmaksa nepārsniedz EUR 3 000, var deklarēt visu izmaksu summu. Šādam aprīkojumam nolietojumu neaprēķina.

4. Izlietojamie materiāli

Atmaksāšanas pamatā ir faktiski radušās izmaksas.

Uzskata, ka visus pārējos administratīvos izdevumus, komandējumus, izņemot 6. punktā minētos, un sekretariāta izdevumus sedz no 10. punktā minētajām pieskaitāmajām izmaksām.

5. Paraugu nosūtīšana salīdzinošai testēšanai

Atmaksāšanas pamatā ir faktiskās izmaksas, kuras radušās, nosūtot paraugus salīdzinošai testēšanai.

6. Komandējumi

Tādus ceļa izdevumus un izdevumus par viesnīcu, kuri laboratoriju personālam radušies darba programmā paredzētajos komandējumos, atmaksā saskaņā ar IV pielikumu. Dienas naudu piešķir saskaņā ar IV pielikumu.

7. Semināri

Semināru organizēšanas attaisnotie izdevumi ir ceļa izdevumi, izdevumi par viesnīcu un dienas nauda ne vairāk kā trīsdesmit diviem dalībniekiem.

Semināru organizēšanas papildu attaisnotie izdevumi ir ceļa izdevumi, izdevumi par viesnīcu un dienas nauda ne vairāk kā trim uz semināru uzaicinātiem lektoriem.

Semināru organizēšanas papildu attaisnotie izdevumi ir ceļa izdevumi, izdevumi par viesnīcu un dienas nauda ne vairāk kā desmit trešo valstu pārstāvjiem seminārā.

8. Apmācību pasākumi

Tādus ceļa izdevumus un izdevumus par viesnīcu, kuri ne vairāk kā trīsdesmit diviem valstu references laboratoriju pārstāvjiem radušies darba programmā paredzētu apmācību pasākumu laikā, atmaksā saskaņā ar IV pielikumu. Dienas naudu piešķir saskaņā ar IV pielikumu.

9. Sanāksmes

Tādus ceļa izdevumus un izdevumus par viesnīcu, kuri ne vairāk kā astoņiem pieaicinātiem ekspertiem (proti, ekspertiem, kas nav ES references laboratoriju personāls) radušies sakarā ar sanāksmēm, kas notiek laboratoriju telpās un ir paredzētas darba programmā, atmaksā saskaņā ar IV pielikumu. Dienas naudu piešķir saskaņā ar IV pielikumu.

10. Pieskaitāmās izmaksas

Vienotas likmes maksājumu 7 % apmērā no faktiskajām attaisnotajām izmaksām, kuru aprēķina, pamatojoties uz visām tiešajām izmaksām, kas norādītas 1.–9. punktā, veic automātiski.









III a) PIELIKUMS

(skatīt 11. panta 1. punkta a) apakšpunktu)

Finanšu pārskats pa darbībām

Izdevumu sadalījums pa darbībām, izteikts euro:







Personāla izmaksas Apakšlīgumi Pamatiekārtas Izlietojamie materiāli Paraugu nosūtīšana salīdzinošai testēšanai Komandējumi Semināri Apmācību pasākumi Sanāksmes 1. darbība 2. darbība N darbība Kopā









III b) PIELIKUMS

(skatīt 11. panta 1. punkta a) apakšpunktu)

Apstiprināts finanšu pārskats

Gads:

Ikgadējā finansēšanas lēmuma numurs:

Laboratorijas nosaukums un adrese:

Ikgadējā Savienības finansiālā atbalsta maksimālais līmenis:







Izmaksu kategorija Budžeta tāme Deklarētās izmaksas 1. Personāls 2. Apakšlīgumi 3. Pamatiekārtas 4. Izlietojamie materiāli 5. Paraugu nosūtīšana salīdzinošai testēšanai 6. Komandējumi 7. Semināri 8. Apmācību pasākumi 9. Sanāksmes Starpsumma 10. Pieskaitāmās izmaksas: 7 % no starpsummas Kopā

Laboratorijas apstiprinājums

Ar šo apliecinu, ka:

— iepriekš norādītie izdevumi ir radušies sakarā ar darba programmā noteiktajām Savienības darbībām un ir bijuši nepieciešami minēto Savienības darbību izpildei,

— minētie izdevumi ir faktiski radušies, rūpīgi uzskaitīti un saskaņā ar Komisijas Īstenošanas regulu (ES) Nr. 926/2011 uzskatāmi par attaisnotiem izdevumiem,

— visi ar izdevumiem saistītie pamatojošie dokumenti ir pieejami inspicēšanai,

— attiecībā uz iesniegto finanšu pārskatu ES references laboratoriju darbības nodrošināšanai nekāds cits Savienības finansiālais atbalsts nav pieprasīts,

— attiecībā uz iesniegto finanšu pārskatu Savienības finansiālajam atbalstam nav mērķa saņēmējam radīt peļņu un no tā neizriet peļņas rašanās.







Datums: Datums: Tehniskā direktora vārds, uzvārds: Finanšu ierēdņa vārds, uzvārds: Paraksts: Paraksts:

Sadalījums pa kategorijām

(izteikts euro)

1. PERSONĀLS







Personas vārds, uzvārds Kategorija Statuss Bruto mēnešalga Darba programmai veltītais laiks (dienu skaits) Kopējās attaisnotās izmaksas KOPĀ:

Procentos no kopējā laboratorijas budžeta: … %

2. APAKŠLĪGUMI







Apraksts Piegādātājs Izmaksas bez PVN PVN Kopējās izmaksas KOPĀ:

Procentos no kopējā laboratorijas budžeta: … %

3. PAMATIEKĀRTAS







Apraksts Izmaksas bez PVN PVN Kopējās izmaksas/kopējā vērtība Iegādes vai noīrēšanas datums Piegādes datums Nolietojuma periods (36 vai 60 mēneši) Projektā izmantotie % Nolietojums gadā 2.1 Darba programmas vajadzībām iegādātais aprīkojums 2.2 Pirms darba programmas sākuma iegādātais aprīkojums KOPĀ:

Procentos no kopējā laboratorijas budžeta: … %

4. IZLIETOJAMIE MATERIĀLI







Apraksts pa veidiem (1) Piegādātājs Izmaksas bez PVN PVN Kopējās izmaksas KOPĀ: (1) Nepieciešams sīki izstrādāts sadalījums.

Procentos no kopējā laboratorijas budžeta: … %

5. PARAUGU NOSŪTĪŠANA SALĪDZINOŠAI TESTĒŠANAI







Apraksts Piegādātājs Izmaksas bez PVN PVN Kopējās izmaksas KOPĀ:

Procentos no kopējā laboratorijas budžeta: … %

6. KOMANDĒJUMI







Apraksts Ceļa izdevumi Izdevumi par viesnīcu Dienas nauda Kopējās izmaksas KOPĀ:

Procentos no kopējā laboratorijas budžeta: … %

7. SEMINĀRI







Izmaksas Dalībnieku ceļa izdevumi: Izdevumi par viesnīcu: Dalībnieku dienas nauda: KOPĀ:

Procentos no kopējā laboratorijas budžeta: … %

8. APMĀCĪBU PASĀKUMI







Izmaksas Dalībnieku ceļa izdevumi: Izdevumi par viesnīcu: Dalībnieku dienas nauda: KOPĀ:

Procentos no kopējā laboratorijas budžeta: … %

9. SANĀKSMES







Apraksts Ceļa izdevumi Izdevumi par viesnīcu Dienas nauda Kopējās izmaksas KOPĀ:

Procentos no kopējā laboratorijas budžeta: … %

10. PIESKAITĀMĀS IZMAKSAS UN KOPĒJIE IZDEVUMI PAR DARBĪBĀM







Starpsumma par tabulās no 1. līdz 9. punktam norādītajām pozīcijām Pieskaitāmās izmaksas: 7 % no starpsummas KOPĒJIE IZDEVUMI









IV PIELIKUMS

(skatīt 10. panta 2. punktu)

Atbilstības noteikumi, kurus piemēro ar komandējumiem, semināriem, apmācību pasākumiem un sanāksmēm saistītiem izdevumiem

▼B

I. CEĻA IZMAKSAS

1. BIĻETES UN CEĻA IZDEVUMI

1.1. Vispārīgi noteikumi

Dalībniekiem jāizmanto piemērotākie un rentablākie transportlīdzekļi. Iespēju robežās tiek izmantots publiskais vai dalītais transports, cita starpā, ņemot vērā ietekmi uz vidi.

Uzskata, ka ceļojums visos gadījumos sākas no laboratorijas telpām. Dalībnieki ir tieši atbildīgi par jebkurām novirzēm no maršruta, kuras notikušas personisku iemeslu dēļ, tostarp par izceļošanu no jebkuras citas vietas un/vai atgriešanos uz jebkuru citu vietu, un viņiem jānorāda šādas novirzes, kā arī jāsamaksā radušās papildu izmaksas.

Ceļa izdevumi, kuri radušies, piedaloties seminārā, tiek atmaksāti tikai, pamatojot aprēķinu uz piemērotākā un rentablākā transportlīdzekļa izmantošanu starp laboratorijas telpām un semināra norises vietu.

Aprēķinot atmaksājamo summu, jāņem vērā sanāksmes ilgums un jāizmanto vislabākās pieejamās likmes no tām preferenciālām likmēm, par kurām panākta vienošanās, kā arī citi tirgū pieejamie atlaižu tarifi.

1.2. Ceļošana ar vilcienu

Ceļa izdevumi tiek atmaksāti par pirmās klases biļeti īsākajā un rentablākajā maršrutā.

1.3. Ceļošana ar gaisa transportu

1) Gaisa transports tiek rezervēts par zemākajām pieejamajām likmēm, ņemot vērā sanāksmes ilgumu: a) ekonomiskajā klasē vai, izvēloties ekvivalentu; b) biznesa klasē vai, izvēloties ekvivalentu, ja ceļojumā ietilpst vismaz viens posms, kurš ietver vismaz četru stundu nepārtrauktu lidojumu.

2) Ja tarifa nosacījumi paredz uzturēšanos nedēļas nogalē (svētdienas noteikumi), var izmaksāt papildu dienas naudu, ja kopumā tas ir rentabli. Dalībnieki pieprasa un saņem no apstiprinātās ceļojumu aģentūras dažādas pieejamās likmes (tostarp/izņemot par uzturēšanos nedēļas nogalē), lai varētu izvēlēties rentablāko lēmumu. Neraugoties uz to, dalībniekiem nav obligāti jāpavada nedēļas nogale semināra norises vietā tikai tāpēc, ka tas ir rentablākais ceļojuma piedāvājums. Izmantotās biļetes, oriģinālās iekāpšanas kartes, viesnīcu rēķinus iesniedz Komisijai pēc pieprasījuma.

1.4. Ceļošana ar automobili profesionālos nolūkos

Ceļošana ar automobili tiek atļauta, ja tā ir rentablāka salīdzinājumā ar ceļošanu ar gaisa transportu vai vilcienu, īpaši gadījumos, kad ar vienu automobili brauc vairāki dalībnieki.

Tiek atļauta ceļošana ar privātu automobili profesionālos nolūkos. Tomēr ceļa izdevumi par nobraukto attālumu tiek atmaksāti, rēķinot ne vairāk kā EUR 0,22 par kilometru.

1.5. Taksometri – stāvvietas – maksas ceļi – sabiedriskais transports (autobuss, tramvajs, metro)

Dienas nauda parasti paredzēta visu to izdevumu segšanai, kuri rodas dalībniekiem saistībā ar semināra apmeklēšanu. Sabiedriskā transporta, taksometra tarifu, maksas ceļu un stāvvietu izdevumi nav attaisnotie izdevumi, un tāpēc tos neatmaksā.

II. DIENAS NAUDA

Aprēķini

Dienas naudu aprēķina šādi:

Komandējuma ilgums:

— sešas stundas vai mazāk: 20 % no dienas naudas un visi ceļa izdevumi, pamatojoties uz apstiprinošiem dokumentiem,

— vairāk nekā sešas stundas, bet ne vairāk kā divpadsmit stundas: puse no dienas naudas,

— vairāk nekā divpadsmit stundas, bet ne vairāk kā trīsdesmit stundas: dienas nauda,

— vairāk nekā trīsdesmit stundas, bet ne vairāk kā trīsdesmit sešas stundas: pusotra dienas nauda,

— vairāk nekā trīsdesmit sešas stundas, bet ne vairāk kā piecdesmit četras stundas: divas dienas naudas,

— vairāk nekā piecdesmit četras stundas, bet ne vairāk kā sešdesmit stundas: divas ar pusi dienas naudas,

— vairāk nekā sešdesmit stundas, bet ne vairāk kā septiņdesmit astoņas stundas: trīs dienas naudas,

— vairāk nekā septiņdesmit astoņas stundas, bet ne vairāk kā astoņdesmit četras stundas: trīs ar pusi dienas naudas, un tā tālāk.

Ilguma aprēķināšanas metode

Lai aprēķinātu dienas naudu, ņem vērā šādas stundas:

— attiecībā uz ceļošanu ar gaisa transportu: ietver divas stundas pirms izlidošanas un divas stundas pēc nolaišanās,

— attiecībā uz ceļošanu ar vilcienu: ietver pusstundu pirms vilciena izbraukšanas un pusstundu pēc vilciena ierašanās.

Segtie izdevumi

Dienas nauda tiek maksāta saskaņā ar vienotu likmi, un ar to paredzēts segt šādus izdevumus – brokastis, divas galvenās maltītes un citus izdevumus, kā arī 1.5. punktā paredzētos ar transportu saistītos izdevumus un telesakaru izdevumus.

Dienas naudas summa

Dienas naudas summa tiek noteikta saskaņā ar 1. pantu Padomes 2006. gada 27. jūnija Regulā (EK, Euratom) Nr. 1066/2006, ar ko no 2006. gada 1. jūlija koriģē tabulu, kas piemērojama Eiropas Kopienu ierēdņu un pārējo darbinieku komandējumiem uz dalībvalstīm ( 5 ).

III. VIESNĪCAS IZMAKSAS

Viesnīcas izmaksu griesti tiek noteikti saskaņā ar Regulas (EK, Euratom) Nr. 1066/2006 1. pantu.

▼M1

IV. CITI NOTEIKUMI

Ja netiek sasniegts maksimālais dalībnieku skaits, bet semināru vai apmācību pasākumus ir apmeklējuši vismaz divdesmit dalībnieki no valsts references laboratorijām, Komisija apstiprina, ka ne vairāk kā trīs dalībnieki no ES references laboratorijām atkarībā no līdzdalības ilguma seminārā vai apmācības pasākumos var saņemt dienas naudu.

Komisija šiem trim dalībniekiem ceļa izdevumus un izdevumus par viesnīcu atmaksā tikai tad, ja seminārs vai apmācības pasākumi nenotiek tajā pašā pilsētā, kurā atrodas ES references laboratorija.

Turklāt šādus dienas naudas maksājums, kā arī ceļa izdevumus un izdevumus par viesnīcu sedz tikai tad, ja nav pārsniegta Savienības finansiālā atbalsta maksimālā summa.

▼M1 —————